Obchodná verejná súťaž

**Súťažné podklady**

Názov zákazky

**„Rozhľadňa na Tatry“**

Obsah súťažných podkladov

[1. Identifikácia obstarávateľa: 3](#_Toc117689182)

[2. Predmet zákazky: 3](#_Toc117689183)

[2.1. Názov predmetu zákazky: 3](#_Toc117689184)

[2.2. Stručný opis predmetu zákazky: 3](#_Toc117689185)

[3. Kritérium na vyhodnotenie: 4](#_Toc117689186)

[4. Rozdelenie predmetu zákazky na časti: 5](#_Toc117689187)

[5. Variantné riešenie: 5](#_Toc117689188)

[6. Predpokladaná hodnota zákazky: 5](#_Toc117689189)

[7. Platobné podmienky: 5](#_Toc117689190)

[8. Výsledok súťaže: 5](#_Toc117689191)

[9. Miesto a termín dodania predmetu zákazky: 5](#_Toc117689192)

[9.1. Miesto dodania: 5](#_Toc117689193)

[9.2. Termín dodania: 5](#_Toc117689194)

[10. Jazyk ponuky: 6](#_Toc117689195)

[11. Mena ponuky: 6](#_Toc117689196)

[12. Komunikácia s uchádzačmi: 6](#_Toc117689197)

[12.1. Komunikácia prostredníctvom softvéru JOSEPHINE: 6](#_Toc117689198)

[13. Použitie elektronickej aukcie: 6](#_Toc117689199)

[14. Obhliadka miesta uskutočnenia stavebných prác: 6](#_Toc117689200)

[15. Podmienky účasti: 6](#_Toc117689201)

[16. Všeobecné informácie k web. aplikácií JOSEPHINE: 7](#_Toc117689202)

[16.1. Komunikácia medzi obstarávateľom a záujemcami/uchádzačmi: 7](#_Toc117689203)

[16.2. Registrácia: 8](#_Toc117689204)

[16.3. Elektronické ponuky - podávanie ponúk: 8](#_Toc117689205)

[17. Ostatné podmienky súťaže: 8](#_Toc117689206)

Prílohy súťažných podkladov:

1. Príloha č.1 - Čestné vyhlásenie osobného postavenia
2. Príloha č.2 - Čestné vyhlásenie konflikt záujmov
3. Príloha č.3 - Zadanie/Výkaz výmer
4. Príloha č.4 - Referencie
5. Príloha č.5 - Návrh zmluvy o dielo\_Rozhľadňa na Tatry
6. Príloha č.6 - Projektová dokumentácia Rozhľadňa na Tatry

# Identifikácia obstarávateľa:

Názov obstarávateľa: Mestské lesy Košice a.s.

Adresa spoločnosti: Južná trieda č.11, 040 01 Košice

IČO: 31 672 981

Krajina: Slovenská republika

Internetová adresa spoločnosti: <https://www.meleskosice.sk/>

Kontaktná osoba: Ing. Maroš Vanyo

Telefón: +421 908 060 834

e-mail: [mvanyo@meleskosice.sk](mailto:mvanyo@meleskosice.sk)

# Predmet zákazky:

## Názov predmetu zákazky:

* Názov predmetu zákazky je „Rozhľadňa na Tatry“

## Stručný opis predmetu zákazky:

**Konštrukcie a práce HSV**

**Zemné práce**

Zo staveniska je potrebné odstrániť humus, ktorý sa použije pri úprave terénu po ukončení stavebných prác. Zemné práce sa budú prevádzať v zemine tr. 3. Vykopaná zemina sa použije na násypy a zvyšok zeminy sa odvezie. Vzhľadom na to, že nebol vykonaný geologický prieskum územia, je potrebné po odkrytí základovej škáry prizvať stavebný dozor k prevzatiu základovej škáry, ktorá musí byť min. 1300 mm pod úrovňou upraveného terénu, resp. na únosnom podloží.

**Spodná stavba - základy**

Drevené hlavne stĺpy kruhového prierezu 320 mm sú uložené pomocou oceľovej päty 2xUPE200 na základových pätkách s pôdorysnými rozmermi 1400/1400 mm a s hĺbkou 1200 mm. Úroveň základovej škáry je v nezámrznej hĺbke min. 1200 mm pod úrovňou upraveného terénu, resp. na únosnom podloží. Podklad základových pätiek tvorí dostatočne zhutnené štrkové lôžko min. hrúbky 150 mm. Základové pätky a pásy betónovať priamo do vykopaných základových rýh. Pri zakladaní objektu prizvať stavebný dozor!

**Horná stavba**

Objekt je navrhnutý ako drevený, zužujúci sa smerom nahor. Max. osové pôdorysné rozmery prízemia sú 4,00 x 4,00 m. Max. osové pôdorysné rozmery posledného podlažia vo výške +9,750 m sú 3,00 x 3,00 m. Výška hrebeňa strechy veže od ±0.000 je +13,50 m. Veža bude zastrešená ihlanovou rovnomernou strechou so sklonom 32° . Krytina je plechová.

Hornú stavbu tvorí drevená konštrukcia pozostávajúca zo stĺpov, vodorovných trámov, krovu a zavetrenia.

Drevené stĺpy veže sú navrhnuté kruhového prierezu 320 mm a sú uložené pomocou oceľovej päty 2xUPE200 na základových pätkách. Stĺpy sú na každom podlaží prepojené po obvode vodorovnými trámami kruhového prierezu 260 mm, ktoré v mieste zastrešenia zároveň tvoria pomúrnice krovu. Nosná časť podlahy vyhliadkových podlaží je tvorená drevenými hradami kruhového prierezu 200 mm, ktoré sú ukladané v osových vzdialenostiach max. 1,3 m. Samotnú podlahu tvorí doskový fošňový záklop hr. 40 mm. Zastrešenie veže v hornej úrovni pozostáva z krokiev prierezu 80/140 mm, ktoré sú uložené v osových vzdialenostiach max. 1000 mm. Krokvy sú ukladané na nárožné krokvy prierezu 120/160 mm a na pomúrnice (vodorovné trámy). Nárožné krokvy ihlanovej strechy budú zapnuté obojstrannými klieštinami 2x50/160 mm, ktoré budú vzájomne prekrížené a umiestnené nad sebou.

Šikmé zavetrenie je navrhnuté kruhového prierezu 160 mm, zavetrenie pásikmi je navrhnuté kruhového prierezu 160 mm. Jednotlivé prvky zavetrenia ako aj ostatné drevené prvky vyhliadkovej veže sú rozkreslené a vykázané v projektovej dokumentácii, časť konštrukčno-stavebné riešenie. Jednotlivé drevené prvky veže budú vzájomne spájané čapovaním a plátovaním.

Prístup na jednotlivé podlažia bude rebríkovými podsúvanými schodmi s medzipodestami, nakoľko vyhliadkové podlažia sa nachádzajú vo výškovej úrovni + 5,250 m a 9,750 m. Schody vrátane medzipodesty a podesty musia mať zábradlia. Zábradlím musí byť opatrené aj každé podlažie rozhľadne. Zábradlie bude o zlúpanej žrďoviny D=80 mm. Minimálna výška zábradlia bude 1100 mm od podlahy. Maximálna medzera medzi zvislými prvkami zábradlia bude 100 mm.

**Strešná konštrukcia**

Nad uvažovaným pôdorysom veže bude vytvorená ihlanová strecha. Sklon strešných rovín je 32°. Krytina je z hliníkového plechu v pásoch hnedej farby.

**Konštrukcie a práce PSV**

**Tesárske konštrukcie**

Krov je drevený. Krokvy sú navrhnuté rozmerov **80/140** mm, klieštiny **2x50/160** mm, nárožné krokvy **120/160** mm. Stĺpy veže s prierezom **320** mm, vodorovné nosníky 260 mm, stropné hrady 200 mm, zavetrenie 160 mm.

**Krytina**

Krytina je navrhnutá z hliníkového plechu v pásoch hnedej farby. Debnenie pod plech nude z dosiek hr. 25 mm na zvar.

**Podlahy**

Na prízemí bude podlaha z lomového kameňa kladeného do udupanej hliny a vyškárovaná cementovou maltou. Podlahy jednotlivých podlaží rozhľadne bude tvoriť doskový záklop z dosiek hr. 40 mm, ktorý je ukladaný na stropné hrady.

**Maľby a nátery**

Krov bude opatrený antibakteriálnym náterom FUNGAL V 1350 a protipožiarnym náterom PLAMOR Špeciál V 2025. Všetky tesárske konštrukcie je potrebné opatriť náterom proti drevokazným hubám a hmyzu SLOVLUX. Technológiu nanášania náterov previesť podľa návodu výrobcu.

**Elektroinštalácia**

Rozhľadňa musí byt' opatrená hrebeňovým bleskozvodom.

Vyhliadková veža bola navrhnutá z hľadiska protipožiarnej ochrany v zmysle Vyhl. Č . 94/22004 Z. z. a STN 92 0201-1 a ďalších noriem na ňu nadväzujúcich.

# Kritérium na vyhodnotenie:

* Jediným kritériom na vyhodnotenie je cena vyjadrená v € bez DPH.
* Cena je stanovená ako pevná a konečná a Zhotoviteľ sa zaväzuje realizovať dielo tak, aby dohodnutá cena nebola prekročená.
* K základnej cene bez DPH bude pripočítaná príslušná sadzba DPH, platná v čase plnenia zmluvy.

# Rozdelenie predmetu zákazky na časti:

* Predmet zákazky nie je delený na časti.
* Uchádzač musí predložiť ponuku na celý predmet zákazky.

# Variantné riešenie:

* V súťaži nie je možné predložiť variantné riešenie.
* Ak súčasťou návrhu bude aj variantné riešenie, nebude takéto variantné riešenie zaradené do vyhodnotenia.

# Predpokladaná hodnota zákazky:

* Predpokladaná hodnota zákazky je stanovená na 53 083,45 Eur bez DPH.

# Platobné podmienky:

* Objednávateľ neposkytuje Zhotoviteľovi zálohu na realizované práce.
* Zmluvné strany sa dohodli, že cena diela bude uhradená po riadnom zhotovení a odovzdaní diela na základe daňového dokladu - faktúry.
* Lehota splatnosti faktúry je 30 dní od dátumu jej vystavenia.
* Faktúra bude obsahovať všetky náležitosti v súlade s platnou legislatívou Slovenskej republiky.

# Výsledok súťaže:

* Výsledkom súťaže je Zmluva o dielo.

# Miesto a termín dodania predmetu zákazky:

## Miesto dodania:

* Rozhľadňa na Tatry sa nachádza v k.ú. Čermeľ na parcele č. 12438/1, GPS N 48.789779, E 21.183868, okres Košice I.

## Termín dodania:

* Najneskôr do 6 mesiacov od termínu prevzatia staveniska Zhotoviteľom.

# Jazyk ponuky:

* Uchádzač má povinnosť predkladať ponuku v slovenskom alebo českom jazyku.
* V prípade predloženia ponuky v inom ako v slovenskom alebo českom jazyku, je uchádzač povinný predložiť aj úradný preklad ponuky do slovenského jazyka, opatrený úradnou pečiatkou prekladateľa a v rámci obstarávania bude posúdená verzia ponuky v slovenskom jazyku.

# Mena ponuky:

* Uchádzač je povinný uviesť finančné vyjadrenie ponuky len v mene euro a bez dane z pridanej hodnoty.

# Komunikácia s uchádzačmi:

## Komunikácia prostredníctvom softvéru JOSEPHINE:

* Počas procesu výberového konania bude možná komunikácia prostredníctvom komunikačného rozhrania systému JOSEPHINE. (viac v bode 16. tejto výzvy)

# Použitie elektronickej aukcie:

* Elektronická aukcia sa na konečné vyhodnotenie ponúk nepoužije.

# Obhliadka miesta uskutočnenia stavebných prác:

* Obhliadka miesta uskutočnenia stavebných prác je možná a odporúča sa.

# Podmienky účasti:

* Vyplnená a podpísaná príloha čestného vyhlásenia osobného postavenia. (Príloha č.1)
* Vyplnená a podpísaná príloha čestného vyhlásenia ohľadom konfliktu záujmov. (Príloha č.2)
* Nacenený Výkaz výmer/Zadanie potvrdené osobou oprávnenou jednať za uchádzača. (Príloha č.3)
* Predloženie referencií od jedného alebo niekoľkých užívateľov stavieb, ktorým uchádzač uskutočnil stavebné práce obdobného charakteru (drevostavby, rekreačná infraštruktúra), ako je predmet zákazky, a to v období 5 rokov predchádzajúcich dňu odoslania ponuky. Bude akceptovaná aj jedna referencia, ak preukáže realizáciu stavebných prác potenciálneho dodávateľa v hodnote aspoň 95% PHZ (cca. 50 429,28 € bez DPH) alebo najmenej dve referencie, ak každá z nich preukáže realizáciu stavebných prác potenciálneho dodávateľa v hodnote aspoň 70% PHZ (cca. 37 158,41 € bez DPH). (Príloha č.4)
* Zmluva o dielo (Príloha č.5) doplnená a podpísaná osobou oprávnenou jednať za uchádzača [potvrdenie súhlasu s návrhom zmluvy o dielo].

# Všeobecné informácie k web. aplikácií JOSEPHINE:

## Komunikácia medzi obstarávateľom a záujemcami/uchádzačmi:

* Poskytovanie vysvetlení, odovzdávanie podkladov a komunikácia („ďalej len komunikácia“) medzi obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôveryhodných a osobných údajov uvedených v týchto dokumentoch.
* Obstarávateľ bude pri komunikácií s uchádzačmi resp. záujemcami postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi obstarávateľom a záujemcami, resp. uchádzačmi.
* JOSEPHINE je na účely tohto obstarávania softvér na elektronizáciu zadávania zákaziek. JOSEPHINE je webová aplikácia na doméne <https://josephine.proebiz.com>.
* Na bezproblémové používanie systému JOSEPHINE je nutné používať jeden z podporovaných internetových prehliadačov:
  + Mozila Firefox verzia 13.0 a vyššia
  + Google Chrome
  + Microsoft Edge
* Pravidlá pre doručovanie - zásielka sa považuje za doručenú záujemcovi/ uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
* Ak je odosielateľom zásielky obstarávateľ, tak záujemcovi resp. uchádzačovi bude na ním určený kontaktný e-mail/ e-maily bezodkladne odoslaná informácia o tom, že k predmetnej zákazke existuje nová zásielka/ správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie - zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácií s obstarávateľom.
* Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy obstarávateľovi. Takáto zásielka sa považuje za doručenú obstarávateľovi okamihom jej odoslania v systéme JOSEPHINE v súlade s funkčnosťou systému.
* Obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
* Obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Obstarávateľ tieto všetky podklady/ dokumenty bude uverejňovať ako elektronické dokumenty v príslušnej časti zákazky v systéme JOSEPHINE aj na webovom sídle obstarávateľa.

## Registrácia:

* Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).

## Elektronické ponuky - podávanie ponúk:

* Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky a vložená do systému JOSEPHINE umiestnenom na webovej adrese <http://josephine.proebiz.com/>.
* Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
* V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
* Ak ponuka obsahuje dôverné informácie, uchádzač ich v ponuke viditeľne označí. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na 2 desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).
* Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
* Ponuka uchádzača predložená po uplynutí lehoty na predkladanie ponúk sa elektronicky neotvorí.
* Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
* Uchádzači sú svojou ponukou viazaní do uplynutia lehoty oznámenej obstarávateľom, resp. predĺženej lehoty viazanosti ponúk podľa rozhodnutia obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

# Ostatné podmienky súťaže:

* Vyhlasovateľ si vyhradzuje právo zmeny podmienok súťaže, odmietnutie všetkých predložených ponúk, súťaž zrušiť alebo vyhlásiť ďalšie kolo. Vyhlasovateľ je povinný všetkým účastníkom prípadné zmeny okamžite oznámiť.
* Ponuky môžu byť konfrontované s porovnávacou cenou vychádzajúcou z vnútornej kalkulácie vyhlasovateľa. Táto porovnávacia hodnota je stanovená pred zahájením súťaže a je v jej priebehu nemenná.